Here is a page extracted from Wikipedia that may contain CSS, HTML, and a lot of unformatted text.

Title: لجان اليكترونيه
Content: اللجان الاليكترونيه هى مجموعات من الافراد فى مصر بيتسخدمو الانترنت للترويج لأحزاب سياسيه او جماعات دينيه او لحد لمرشحين لمناصب سياسيه زى عضوية البرلمان او لحد رياسة الجمهوريه. عضو اللجنه الاليكترونيه ممكن يأدى خدمته مقابل فلوس فيدفع له الحزب او الجماعه مرتب او ببلاش كتطوع منه لتدعيم حزب بينتمى ليه او شخصيه دينيه او سياسيه بتعبر عن افكاره و معتقداته. عضو اللجنه الاليكترونيه بيراقب المقالات فى المواقع الاليكترونيه و بيكتب تعليقات تمدح الحزب او الجماعه او الشخص اللى بيدعمه او بيكتب شتايم ضد كتاب المقالات و الاحزاب و الجماعات و الاشخاص اللى بيعتبرهم معاديين او منافسين لجماعته السياسيه او الدينيه. فى العاده عضو اللجنه الاليكترونيه بيستخدم اسامى عامه زى " مصرى حر " او " واحد بيحب بلده " او غير كده من الاسامى اللى مابتعبرش عن شخصيه معينه. فى المواقع المعلوماتيه ( زى ويكيبيديا ) عضو اللجنه الاليكترونيه بيحاول يغير المعلومات المكتوبه ، او بيمسح كلام او لحد كلمات بسيطه من الجمل لتشويه المقاله ، او بيشتم كاتب المقاله او الموقع. فى الحاله دى فى العاده عضو اللجنه الاليكترونيه مابيستخدمش اسم الا اذا كان تسجيل الاسم اجبارى للمشاركه. بطبيعة الحال عضو اللجنه الاليكترونيه بيعتمد على الجمل السريعه و الشتيمه و ماعندهوش قدره على زى كتابة مقاله كامله او الدخول فى مناقشه موضوعيه تعضد فكرته ، و لحد اذا رد عليه الكاتب فمابيردش عليه اما لانه مابيتابعش اكمنه نسى هو كتب ايه او فين او لانه مش ملم بالموضوع اللى طرحه الكاتب و ماعندهوش معلومات.

بيقول الكاتب أكرم القصصاص عن اعضاء اللجان الاليكترونيه اللى وصفهم بطفيليات وبكتريا فى السياسة و الاعلام : " مستعدون للدفاع عن الكذب والخداع، وهؤلاء ضررهم اكثر من فائدتهم.. فهم ليسوا مؤمنين بفكرة، ولا يدافعون عن مبدأ ولكنهم بس يشتغلو لمن يدفع. ممكن أن تعرفهم بمجرد النظر.. ".

لينكات برانيه 
 نصائح للجان الالكترونية من اجل تعليقات اكثر مصداقية ... 
 طفيليات الكترونية ولجان انتهازية ...

انترنت